Kohtuus paras
Amor. *)

 Leikitsemään, paimen, riennä,
 Opi hupaa nauttimaan!
 Impi sinulta ei kiellä
 Mitään, kun ei vuodetkaan
 Vielä niskojasi paina;
 Siis käskyäni totellen
 Kevään kukkia sä taita
 Rinnoilta sievän impyen.

 Bacchus. **)

 Seuraa mua juominkihin,
 Vanhain, nuorten jumalaa!
 Viisaiks’ teen mä hullujakin,
 Viisaskin mult’ neuvon saa.
 Jos toivees’ kaikki pettävät,
 Niin malja sua lohduttaa,
 Ja vaivasikin väistivät,
 Jos sanani saa vaikuttaa.

 Paimen:

 Moni kiitellyt on teitä,
 Jonk’ ootte saaneet narriksi,
 Vaan älyän’ en minä heitä.
 Neittä seuraan huviksi –
 Mutta hetkiseksi vaan –
 Milloin sen mä hyväks’ nään.
 Hyv’ on malja – toisinaan,
 Vaan huku en ma siihenkään.

P. W.

*) Rakkauden jumala.

**) Juomain jumala.

Lähde: Tapio 10.1.1874.

Anonyymi
Runot
Tapio
1874